o
Israelin postiin saapuu vuosittain joka puolelta maailmaa tuhansia
kirjeitä, jotka on osoitettu Jumalalle.
Meillä on etuoikeus palvella kansainvälistä yleisöä
ja toimittaa kirjeet Jumalalle.
Perinteen mukaan olemme täällä Jerusalemissa hyvin lähellä Jumalaa.
Tavallaan tämä on postin paikallinen toimitustehtävä.
Ihmiset pyytävät monia asioita.
He pyytävät onnea ja apua, ja näitä on paras pyytää Jumalalta.
Halusimme toimittaa nämä kirjeet Itkumuurille juuri nyt hanukan ja
joulun alla, ja toimitamme ne tänään.
Kirjeet on yleensä osoitettu Jumalalle, Israelin Jumalalle,
Kaikkivaltiaalle, Itkumuurille, Israelin kuninkaalle.
Jotkut on osoitettu hepreaksi Adonaille, Hashemille ja Elohimille.
Kirjeitä tulee myös Jeesukselle Kristukselle
ja pyhälle Marialle, Daavidin kuninkaalle,
Kuningasten kuninkaalle, Taivaan kuninkaalle.
Entisen Neuvostoliiton alueelta tulee kirjeitä Bogulle,
mikä tarkoittaa venäjäksi Jumalaa.
Kirjeitä tulee myös Standa Plazalle, mikä on venäjäksi Itkumuuri.
Kirjeitä tulee myös Jeesukselle ja myös pyhälle Marialle.
Mitä niille tehdään?
Itkumuurin Rabbi on sanonut, että häntä ei kiinnosta, kenelle kirjeet
on tarkkaan ottaen suunnattu.
Jos kirje on lähetetty Jumalalle tai Itkumuurille,laitamme sen sinne.
Muistan erään koskettavan kirjeen.
Mies kirjoitti vaimonsa kuoleman jälkeen.
Hän kirjoitti kaipaavansa vaimoaan
ja pyysi nähdä tämän vielä kerran unessa.
Hän kaipasi vaimoaan niin paljon.
Emme tee tätä työtä pelkästään Jumalan kirjeiden takia.
Tämä toimisto hoitaa kadonneita kirjeitä.
Israelin postin läpi kulkee yli 800 miljoonaa postilähetystä vuodessa,
ja luonnollisesti joidenkin kirjeiden osoitteet ovat epäselviä,
emmekä voi toimittaa kirjettä perille asti.
Silloin teemme kaikkemme saadaksemme selville oikean osoitteen ja
toimittaaksemme kirjeen perille asti.
Jos saan toimittaa kirjeitä Jumalalle, iloitsen hyvästä teosta.
Joku maksoi postimerkistä, joten minun täytyy viedä kirje perille.
Tämä on suuri vastuu. Kirjeitä tulee monista maista:
Euroopasta, Kiinasta, Japanista, Australiasta, USA:sta,
ja Etelä-Amerikasta.
Kirjeiden lähettäjät ovat yleensä vaikeuksissa,
tai haluavat saavuttaa jotain.
Paras tapa on pyytää Jumalalta.
Israelin postin täytyy tarjota universaalia palvelua.
Tarjoamme tätä palvelua koko maailmasta Jumalalle.
Apu minulle tulee Herralta, joka on tehnyt taivaan ja maan.
Hän ei salli sinun jalkasi horjua, sinun varjelijasi ei torku.
Katso, hän, joka Israelia varjelee, ei torku eikä nuku.
Herra on sinun varjelijasi, Herra on suojaava varjo sinun oikealla puolellasi.
Ei polta sinua aurinko päivällä, eikä kuu yöllä.
Herra varjelee sinut kaikesta pahasta, Hän varjelee sinun sielusi.
Herra varjelee sinun lähtemisesi ja tulemisesi, nyt ja iankaikkisesti.
Myös pakana, joka tulee kaukaisesta maasta, joka ei ole juutalainen,
ja tulee tähän pyhään paikkaan tuomaan pyyntönsä,
kuulkoon Jumala hänen rukouksensa.
On hienoa, että Israelin posti tuo nämä kirjeet tänne.
Tässä paikassa on rukousten portti Luojan tykö.
Kaikki rukoukset nousevat tämän paikan kautta.
Rukoilemme, että nämä rukoukset nousevat kunnian istuimen eteen,
ja Jumala kuulee heitä, ja antaa vastauksen jokaiselle tarvitsevalle.
Toivon, että kaikki rukouksemme otetaan vastaan, ja että
Israeliin tulisi rauha.
Rabin tiimi kerää kaikki kirjeet ja laput,
ja ne laitetaan Öljymäellä sijaitsevaan arkistoon.
Siellä säilytetään kaikki miljoonat rukouslaput vuosien varrelta,
ja toivomme, että Jumala antaa miljoonia rukousvastauksia.
Tämä paikka on juutalaisia ja muita kansallisuuksia varten.
Kuningas Salomo pyysi, että kaikkien ihmisten rukoukset kuultaisiin
tässä paikassa.
Tämä paikka yhdistää kaikki ihmiset.
Jeesus puhui usein vertauksilla.
Voimmeko käyttää Jeremian käyttämää symboliikkaa
ymmärtääksemme paremmin Jeesuksen vertauskuvia?
Meidän täytyy tutkia tarkemmin Jeesuksen käyttämää kieltä.
Avain tähän symboliseen kieleen löytyy profeetta Jeremiasta.
Esimerkkinä voi olla Matteuksen luvun 24 profetia viikunapuusta.
Matteuksen luvussa 24 Jeesus sanoo: oppikaa viikunapuusta vertaus.
Kun sen oksa jo on tuore ja lehdet puhkeavat, niin te tiedätte,
että kesä on lähellä.
Mitä tämä tarkoittaa? Mikä on viikunapuu?
Jeremiasta löytyy avain tämän ymmärtämiseen.
Jeremian kirjan luvussa 24 puhutaan viikunoiden symbolista.
Puhutaan kahdesta viikunakorista. Yksi oli täynnä hyviä viikunoita.
Toinen oli täynnä pahoja viikunoita. Mitä nämä korit symboloivat?
On selvää, että Jeremia puhuu juutalaisesta kansasta.
Viikunat symboloivat siis juutalaisia.
Siten myös Jeesus puhuu Israelista puhuessaan viikunapuusta.
Jeremiasta voi ymmärtää, että viikunat ovat juutalaisia.
Voimme ymmärtää, että viikunanoksat tarkoittavat Israelin maata.
1. maailmansodan jälkeen maa valmistettiin juutalaisia varten.
Sitten näemme, kuinka lehdet puhkeavat.
Tämä voidaan nähdä maan asuttamisena ja
juutalaisten palaamisena maahansa.
Tämä tapahtui 2. maailmansodan jälkeen,
kun paljon juutalaisia muutti tähän maahan.
Jeesus sanoi, että kun näette tämän tapahtuvan, kesä on lähellä.
Mitä kesä tarkoittaa?
Kesä tarkoittaa loppua.
Matteuksen 24. luvun ensimmäisessä osassa Herra Jeesus puhuu
lopun aikojen tapahtumista.
Hän ensin puhuu lopusta, mikä on hepreaksi "Ketz".
Kesä on hepreaksi "Kaitz".
Näemme, että tässä on kyse sanaleikistä.
Ketz ja kaitz. Loppu ja kesä.
Kesä voi siis viitata loppuun.
Kirjoitin tähän sanat Kaitz ja Ketz, jotka ovat foneettisesti
samanlaisia.
Tämä muistuttaa meitä kesästä ja lopusta.
Israelin ennalleen asettaminen ja juutalaisten palaaminen Israeliin
tarkoittaa, että lopun ajan tapahtumat ovat hyvin lähellä.
Uskon, että elämme jo näitä aikoja.
Jeesus puhui sukupolvesta, joka näkee nämä tapahtumat.
Mitä sukupolvea hän tarkoitti?
Uskon tämän olevan meidän sukupolvemme,
koska nykyään sukupolvi ei ole enää 30 tai 40 vuotta,
vaan voi kestää 60-70 vuotta.
Uskon, että sukupolvi, joka näkee Israelin ennalleenasettamisen,
näkee myös lopun aikojen tapahtumat ja Messiaan paluun.
Onko Jeremian ja Uuden testamentin välillä muita kielellisiä yhteyksiä?
Mielestäni voimme löytää kytköksiä heprean kielestä.
Heprean kieli auttaa yhdistämään Vanhan ja Uuden testamentin.
Esimerkiksi Jeesus usein käyttää sanaa "valvoa".
Olkaa valmiina. Sana on hepreaksi "shikdu". Se on imperatiivimuodossa.
Valvokaa, älkää nukkuko. Olkaa valmiina.
Jeremian 1. luvussa on mielenkiintoinen jae, jae 11.
Herra sanoo profeetalle: mitä näet?
Jeremia vastaa: näen mantelipuun oksan.
Herra sanoo: näet oikein, koska valvon sanaani täyttääkseni sen.
Mikä yhteys on mantelipuulla ja valvomisella?
Tämän voi ymmärtää vain heprean kielen kautta.
Mantelipuu on hepreaksi "shaked".
Herra sanoo "ani shoked", valvon sanaani.
"Shaked" on mantelipuu, ja "shoked" on valvoa.
Herra sanoo: olen uskollinen.
Tiedän mitä teen, ja valvon sanani täyttymistä uskollisesti.
Uudessa testamentissa Jeesus käskee valvoa, ja tämä muistuttaa siitä,
että mantelipuun nähdessämme muistaisimme valvoa ja valmistautua.
Herra sanoo, että hän tulee kuin varas yöllä. Olkaa valmiina.
On hyvä ajatella syvemmin ja muistaa Jumalan suunnitelmaa ja
sitä, mitä Hän pyytää meiltä.
Olemme puhuneet Jeremian kirjasta. Kirjoittiko hän muita kirjoja?
Juutalaisen perinteen mukaan Jeremia kirjoitti Valitusvirsien kirjan,
joka kertoo Jerusalemin tuhoamisen jälkeisestä surusta.
Valitusvirret on laitettu profeetta Jeremiaan nimiin.
Kiitos Gershon